
RAPORT DE SPECIALITATE
   privind mandatarea reprezentanților Municipiului Timișoara în Adunarea Generală a Acționarilor la Societatea de Transport Public Timișoara S.A. pentru aprobarea Planului de reorganizare și restructurare al societății   

Având în vedere:
· Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la Societatea de Transport Public Timișoara S.A. pentru aprobarea Planului de reorganizare și restructurare al societății;
· Adresa Societății de Transport Public Timișoara S.A. înregistrată la Primăria Municipiului Timișoara cu nr. MTM2023-028621/14.12.2023 privind convocarea Adunării Generale a Acționarilor STPT;
· Decizia Consiliului de Administrație Societății de Transport Public Timișoara S.A. nr. 112/29.11.2023 privind aprobarea Planului de reorganizare și restructurare al societății, respectiv a Organigramei, Statului de Funcții și a Regulamentului;
· Hotărârea Consiliului Local al Municipiului Timișoara nr. 444/2021 privind numirea reprezentanților Municipiului Timișoara în Adunarea Generală a Acționarilor la întreprinderile publice la care este acționar unic, majoritar sau la care deține controlul;
Facem următoarele precizări:
În data de 29.11.2023 Consiliul de Administrație al Societății de Transport Public Timișoara S.A. a aprobat Planul de reorganizare și restructurare al societății, respectiv Organigrama, Statul de Funcții și Regulamentul de Organizare și Funcționare ale acesteia. 
Potrivit art. 16.3 lit. n) din Actul constitutiv al societății Adunarea Generală Ordinară a Acționarilor are următoarele atribuții principale: (...) n) aprobă regulamentul de organizare și funcționare al societății, organigrama și statele de funcții la propunerea Consiliului de Administrație.
Totodată, conform dispozițiilor din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, operatorii economici aflați sub autoritatea Municipiului Timișoara sunt obligați ca până la data de 31 decembrie 2023 să implementeze măsurile stipulate de această legea.
În ceea ce privește structura organizatorică a operatorilor economici, măsurile referitoare la disciplina economico-financiară reglementează următoarele aspecte:
· numărul consilierilor din cadrul cabinetelor preşedinţilor consiliilor de administraţie, preşedinţilor, vicepreşedinţilor, directorilor generali, directorilor generali adjuncţi, precum şi din alte cabinete ale conducătorilor de la nivelul operatorilor economici se reduce cu 50% din numărul de posturi aprobate. 
· posturile vacante existente la nivelul structurilor organizatorice ale operatorilor economici la data intrării în vigoare a prevederilor prezentei legi, pentru care nu au fost declanşate procedurile pentru ocuparea acestora, se ocupă prin concurs sau potrivit metodologiei existente la nivelul operatorilor economici pe baza hotărârii consiliului de administraţie, în limita maximă a 7,5% din posturile vacante existente până la sfârşitul anului 2023.
· restul posturilor vacante existente la data intrării în vigoare a prezentei legi la nivelul operatorilor economici se desfiinţează şi nu se pot reînfiinţa pe o perioadă de 6 luni de la data intrării în vigoare a prezentei legi.
· structurile organizatorice ale operatorilor economici se pot organiza numai dacă sunt îndeplinite următoarele normative de personal:
a) organizarea de departamente/servicii de specialitate, indiferent de denumirea acestora, numai pentru un număr minim de 10 posturi în subordine;
b) organizarea de direcţii de specialitate/structuri organizatorice superioare departamentelor/serviciilor prevăzute la lit. a) numai pentru un număr de minimum 20 de posturi în subordine;
c) organizarea de direcţii generale de specialitate/structuri organizatorice superioare direcţiilor de specialitate prevăzute la lit. b) numai pentru un număr de minimum 35 de posturi în subordine.
·  numărul funcţiilor de conducere din structurile organizatorice ale operatorilor economici este de maximum 8% din numărul total de posturi aprobate.
·  personalul cu funcţii de conducere eliberat din funcţia de conducere deţinută ca urmare a neîncadrării în procentul de funcţii de conducere prevăzut la alin. (8) are dreptul de a ocupa o poziţie vacantă de conducere, dacă aceasta există, pe baza unei proceduri stabilite şi aprobate de către consiliul de administraţie/supraveghere, după caz. Dacă nu există o poziţie de conducere vacantă corespunzătoare, postul ocupat de acesta se transformă în post de execuţie care corespunde studiilor, experienţei şi vechimii în specialitatea acestuia.
Măsurile dispuse sunt obligatorii atât pentru membrii executivi cât și pentru membrii neexecutivi ai consiliilor de administraţie, inclusiv pentru personalul structurilor din subordine.
Din cuprinsul Planului de reorganizare și restructurare al Societății de Transport Public Timișoara S.A. aprobat de Consiliul de Administrație în data de 29.11.2023 menționăm următoarele:
“ Organigrama propusă respectă prevederile Legii nr. 296 din 26 octombrie 2023 privind unele măsuri fiscal-bugetare pentru asigurarea sustenabilității financiare a României pe termen lung, publicată în Monitorul Oficial nr. 977 din 27 octombrie 2023, având în vedere următoarele:
Numărul total al organigramei aprobate(în vigoare): 1441
Numărul de posturi ocupate la data intrării în vigoare a legii: 1082
Numărul de posturi vacante: 359
Numărul de posturi vacante pentru care a fost declanșată procedura de angajare: 152 (personal de bord)
Numărul de funcții de conducere prevăzute în noua organigramă: 31 (8% din numărul de posturi)
Numărul de posturi desființate: 198.” 
Astfel, în temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, considerăm că Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la Societatea de Transport Public Timișoara S.A. pentru aprobarea Planului de reorganizare și restructurare al societății, îndeplinește condițiile pentru a fi supus dezbaterii și aprobării plenului consiliului local.

